આપણે ઘણીવાર આપણી જાત વિશે વધારે પડતું વિચારીએ છીએ ત્યારે આપણે મહાન છીએ તેવો અહેસાસ થતો હોય છે પણ એ સત્ય નથી, કારણ કે આપણે પોતે આપણી જાતને માપીએ ત્યારે ગજ હંમેશા ટૂંકો લાગે. ખરી વાત એ છે કે કોઇક આપણને પ્રમાણે અને આપણને સન્માને ત્યારે માનવું કે આપણે સાચા છીએ. સમાજ તમારી પાસે આવે એવી અપેક્ષા માત્ર તમારી સિદ્ધિઓના જોરે તમે ન રાખી શકો. કારણ કે તમે જે કાંઇ પ્રાપ્ત કર્યું છે તેનું મૂલ્ય આખરે તો સમય જ નક્કી કરી આપતો હોય છે.